Die musikant sê sy groot deurbraak het gekom toe hy moes optree by ’n cocktail-paartie waar pres. Jacob Zuma teenwoordig was.
“Toe net daarna het magtige deure vir my begin oopgaan, onder meer waar ek by die Kaapstad Nasionale Jazzfees, K-Day en ’n geleentheid van Angus Buchan opgegee het.”
“My pa is die toonbeeld van ’n hardwerkende man. Hy het my ook geleer as jy met volle oorgawe doen wat aan jou toevertrou is, sal jy die vrugte daarvan pluk.
“Ek is so dankbaar vir die ondersteuning van my familie en dat ek elke oggend kan wakker word en my gawes en talente gebruik tot Sy eer.
“Ek is ook diep dankbaar vir geleenthede wat op my pad kom, veral nou in die pandemie-tyd, want daar is so baie kunstenaars wat sonder werk sit.
McKay het onlangs saam met Ricketts begin werk as musiek­regisseur en sê hy leer baie by dié sanger. Hy werk saam met hom aan sy aanlyn shows en speel ook gereeld klavier vir Ricketts op die ontbytprogram Expresso.